cyanic-selkie/wikianc huggingface dataset:
Գումարտակները կրակ են խնդրում
Սյուժե
85-րդ հրաձգային գնդի երկու գումարտակ՝ մայորներ Բուլբանյուկի և Մաքսիմովի հրամանատարությամբ, պետք է անցնեն Դնեպրը, պլացդարմ ստեղծեն Նովոմիխայլովկա գյուղի շրջանում, Դնեպրով քաղաքից հարավ (մտացածին անվանում), գնդի հետագա հարձակողական գործողությունների զարգացման նպատակով, քանի որ դրվել է ռազմական առաջադրանք։ Բատալիոններին հրաման է տրվում՝ պլացդարմում ամրանալով և ճակատամարտ սկսելով գնդին նշան տալ «կրակ ենք խնդրում», որից հետո ամբողջ դիվիզիոն հրետանին պետք է հարված հասցնի հակառակորդին։ Բատալիոնների գետանցումի և ճակատամարտ սկսելու համար հատկացվում է հրետանային գնդի երկու միավոր և հրետանաձիգների երկու հաշվարկ՝ լեյտենանտ Երշովի և կապիտան Երմակովի հրամանատարությամբ, որը մինչ վիրավորվելը ղեկավարել էր գնդապետ Գուլյաևի հրաձգային գնդի մարտկոցով։
Այդպիսին էր ծրագիրը։ Սակայն շուտով հրամանատարությունը փոխում է հարձակման ծրագիրը՝ տվյալ գնդին հրաման տալով դուրս գալ զբաղեցրած դիրքերից, տեղափոխվել Դնեպրովից հյուսիս և միանալով մեկ այլ գնդի, որը վերջերս կայացած մարտերում մեծ կորուստներ էր կրել, քաղաքի վրա հարձակվել հյուսիսից։ Արդեն մարտի բռնված բատալիոններին հրամայվում է չնահանջել, այժմ նրանց գործողությունները պետք է կրեն շեղող բնույթ։ Դիվիզիայի հրամանատար Իվերզևը շտապ կերպով հետ է կանչում բոլոր գնդերը, այդ թվում նաև հրետանային գունդը՝ բատալիոնները թողնելով առանց կրակային աջակցության, որով բատալիոններին դատապարտում է անխուսափելի մահվան...
Աղբյուրներ
Կատեգորիա:Գրքեր Հայրենական մեծ պատերազմի մասին Կատեգորիա:Գրական ստեղծագործություններ այբբենական կարգով
Ալեքսանդր Մնդոյանց
Ալեքսանդր Աշոտի Մնդոյանց, հայ դաշնակահար, մանկավարժ։ Ռուսաստանի Դաշնության վաստակավոր արտիստ (1991) պրոֆեսոր (2004)։
Կենսագրություն
Ալեքսանդր Մնդոյանցը ծնվել է 1949 թվականի օգոստոսի 17-ին Երևանում։ 1960 թվականին ընդունվել է Երևանի Պ. Ի. Չայկովսկու անվան երաժշտական դպրոց, ապա տեղափոխվել է Մոսկվայի պետական կոնսերվատորիային կից Կենտրոնական երաժշտական դպրոց (դասատու՝ Ե. Պ. Խովեն), որն ավարտել է 1968 թվականին։ 1973 թվականին ավարտել է Մոսկվայի պետական կոնսերվատորիան (Բ. Մ. Դավիդովիչի դասարան)։ 1973-1976 թվականներին եղել է Մոսկվայի պետական համալսարանի կոնցերտմայստեր, այնուհետև փորձաշրջան է անցել Մոսկվայի Գնեսինների անվան երաժշտամանկավարժական ինստիտուտում (1976, ղեկավար՝ Ա. Լ. Յոխելես)։
Մնդոյանցի կատարումերը (մեծակտավ դաշնամուրային գործերից մինչև մանրանվագներ) առանձնանում են մեկնաբանության խորությամբ և լրջությամբ։ Որպես մենակատար, նաև նվագախմբերի հետ հյուրախաղերով շրջագայել է արտերկրում։ Համագործակցել է դիրիժորներ Վ. Ա. Գերգիևի, Դ. Ի. Կախիձեի, Ֆ. Շ. Մանսուրովի, Վ. Ժորդանիայի, Ա. Ի. Ռուդինի և ուրիշների, Պ. Ի. Չայկովսկու անվան քառյակի, «Մոսկվայի վիրտուոզներ» անսամբլի հետ։ Երկացանկում ընդգրկվել են Մ. Պ. Մուսորգսկու, Ս. Ս. Պրոկոֆևի, Ս. Վ. Ռախմանինովի, Ա. Ն. Սկրյաբինի, Պ. Ի. Չայկովսկու, Դ. Դ. Շոստակովիչի, Ա. Խաչատրյանի, Ա. Գ. Շնիտկեի և ուրիշների երկերից։
1991 թվականին սկսել է դասավանդել Մոսկվայի պետական կոնսերվատորիայում։
1977 թվականին դարձել է Վ. Կլայբեռնի անվան դաշնակահարների միջազգային մրցույթի դափնեկիր (ԱՄՆ)։
Գոդովիչի (գյուղ, Տուրիի շրջան)
Գոդովիչի (Годовичі), գյուղ Ուկրաինայի Վոլինի մարզի Տուրիի շրջանում։ Հիմնադրվել է 1583 թվականին։
2001 թվականի տվյալներով Գոդովիչի գյուղում բնակվում էր 240 մարդ։ Բնակավայրը զբաղեցնում է 1352 կմ² տարածք։ Բնակչության խտությունը կազմում էր 177,51 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Տուրիի շրջանի բնակավայրեր Կատեգորիա:Ուկրաինայի գյուղեր Կատեգորիա:1583 թվականին հիմնադրված բնակավայրեր
Անդրեյկովցի
Անդրեյկովցի (Андрійківці), գյուղ Ուկրաինայի Խմելնիցկիի մարզի Խմելնիցկիի շրջանում։
2001 թվականի տվյալներով Անդրեյկովցի գյուղում բնակվում էր 599 մարդ։ Բնակավայրը զբաղեցնում է 1,44 կմ² տարածք։ Բնակչության խտությունը կազմում էր 415,97 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Խմելնիցկիի շրջանի բնակավայրեր Կատեգորիա:Ուկրաինայի գյուղեր
Կատիմա-Մուլիլո
Կատիմա-Մուլիլո, քաղաք, ընտրատարածք և Նամիբիայի Զամբեզի երկրամասի կենտրոնը։ Քաղաքը գտնվում է Զամբեզի գետի անապատային ափին, Շուկմանսբուրգ գյուղից 65 կմ դեպի արևելք։ 2012 թ.-ի տվյալներով քաղաքը ունի 28 699 բնակիչ ։
Տրանս-Կապրիվի մայրուղի
Պատերազմի ավարտին Նամիբիայի և Անգոլայի հարաբերությունները կանոնավորվեցին, և սկսվեց Տրանս Կապրիվի ավտոմայրուղու գուդրոնապատ շինարարությունը։ Վերջինս նաև լուծեց Կապրվի շրջանի մեկուսացվածության Նամիբիայի մնացած մասից խնդիրը։ Ավտոմայրուղին ձգվում է Նամիբիայից մինչև Կոնգոյի Դեմոկրատական Հանրապետություն։
«Կատիմա-Մուլիլո»-ի կամուրջ և օդանավակայան
Նախագծով վերջինը կառուցվել են կամուրջն ու օդանավակայանը։ Երկուսն էլ լքաղաքի անունով կրում են «Կատիմա-Մուլիլո» անունը։ Կամուրջը անցնում է Զամբեզի գետի վրայով, ձևավորելով Նամիբիայի և Զամբիայի սահմանը։
Կատիմա-Մուլիլո կարելի է հասնել նաև ինքնաթիռով։ Կատիմա-Մուլիլոյում կա նաև համանուն օդանավակայան։
Իրավիճակը այսօր
Կատիմա-Մուլիլո քաղաքում զգացվում է գաղութային ժամանակների ոգի։
Կատիմա-Մուլիլոն ունի լավ ինֆրակառուցվածք։ Այստեղ կան բավական մեծ քանակով հիվանդանոցներ, դպրոցներ, սուպերմարկետներ, վառելիքային լցակայաններ։
Քաղաքի հարևանությամբ հանդիպում են վայրի փղեր, զամբեզի գետում հայտնաբերվել են կոկորդիլոսներ ։
2002 թ.-ին Անգոլայի քաղաքացիական պատերազմի ավարտից հետո, տուրիզմի զարգացման շնորհիվ Զամբիան և Նամիբիայի Կապրիվի շրջանը սկսեցին տնտեսապես աճե լ։ Արդյունքում, տնտեսական աճը կազմեց 24,2 % ։
Քաղաքային ընտրություններ
Կուսակցական ընտրությունների արդյունքներով Կատիմա-Մուլիլո քաղաքում 2010 թ․-ին կազմվել է հետևյալ վիճակագրությունը․
Ընտրություններ Կատիմա-Մուլիլո ընտրական օկրուգի շրջանակներում
Կատիմա-Մուլիլո ընտրական օկրուգի շրջանակներում անցկացված ընտրությունների արդյունքներով կազմվել է հետևյալ վիճակագրությունը․ Ըստ Կատիմա-Մուլիլո ընտրական օկրուգի շրջանակներում անցկացված ընտրությունների արդյունքների Կապրիվայի նահանգապետը է ընտրվել « Հարավ-արևմտյան Աֆրիկայի ազգերի դաշինք» կուսակցության ներկայացուցիչ Բերնարդ Սիբալատանին։
Ծանոթագրություններ
Կատեգորիա:Նամիբիայի վարչական բաժանում Կատեգորիա:1911 թվականին հիմնադրված բնակավայրեր Կատեգորիա:Նամիբիայի քաղաքներ Կատեգորիա:Բնակավայրեր այբբենական կարգով
Սպոտտեդ Լեյք
Սպոտտեդ Լեյք (Spotted Lake ՝ «Բծավոր լիճ»), լիճ, որը գտնվում է Կանադայում՝ Բրիտանական Կոլումբիայում։ Տեղաբնիկ ժողովուրրդներից օկանագանները լիճն անվանել են Կլիլուկ։
Առասպել
Օկանագայի բնիկ հնդկացի բնակչությունը հավատում է, որ լիճը ստեղծվել է վերին ուժերի օգնությամբ, քանի որ այն օժտված է բուժիչ հատկություններով։ Գոյություն ունի հին առասպել այն մասին, որ Կլիլուկը դադարեցրել է կանադական բնիկ հնդկացի ցեղերի միջև ընթացող տևական պատերազմը։ Որոշված հարձակումից առաջ ցեղերը պետք է անցնեին լիճը։ Տեղափոխման ժամանակ նրանք լվացրել են իրենց վերքերը լճի ջրով և վերքերը միանգամից առողջացել են։ Դա էլ բերել է հնդկացիներին այն մտքին, որ եթե վերքերը այդքան հեշտությամբ առողջանում են, ապա ինչ իմաստ ունի դրանք հասցնել, այսինքն վիրավորել։
Պատկանելիության պատմություն
Ավելի քան 20 տարի, Սպոտտեդ Լեյքի անդադար վերագնման փորձերից հետո, 2001 թվականի հոկտմեմբերի վերջին կնքվեց պայմանագիր։ 22 հեկտար հողը վաճառվեցին 720 000 $:
Ներկա պահին հատուկ պարսպապատումը խանգարում է մարդկանց մոտենալ լճի ափերին, քանի որ տեղի հնդկացի ցեղերը թույլ չեն տալիս սպիտակներին մոտենալ իրենց սրբությանը։ Դրա համար անհրաժեշտ է ստանալ ավագների թույլտվությունը, ինչը այնքան էլ հերթ չէ։ Բծավոր լիճը կարելի է տեսնել՝ կանգնելով մայրուղու վրա, ինչպես և ամեն օր վարվում են հարյուրավոր զբոսաշրջիկներ։
Էդվարդ Դանիելյան
Էդվարդ Գալուստի Դանիելյան, հայ պատմաբան, պատմական գիտությունների թեկնածու, դոցենտ։
Կենսագրություն
Ծնվել է 1952 թ. ապրիլի 1-ին ՀԽՍՀ Նաիրիի շրջանի Եղվարդ քաղաքում։ 1969 թվականին ավարտել է Երևանի Պեյո Յավորովի անվան թիվ 131 միջնակարգ դպրոցը։ 1972-1977 թվականներին ուսանել է Երևանի պետական համալսարանի Պատմության ֆակուլտետում։ Այնուհետև աշխատել է ԵՊՀ ՈՒԳՀԱ-ի խորհրդում որպես ավագ տեսուչ, ապա ԵՊՀ Պատմության ֆակուլտետի Հայոց պատմության ամբիոնի ավագ լաբորանտ։ 1981 թվականից դասավանդել է ԵՊՀ տարբեր ֆակուլտետներում։ 1984-1988 թվականներին ուսանել է Երևանի պետական համալսարանի Պատմության ֆակուլտետի ասպիրանտուրայում Հայոց պատմություն մասնագիտությամբ։ 1988 թվականից գործուն մասնակցություն է ունեցել Արցախյան շարժմանը, եղել գաղտնի կոմիտեի անդամ։ 1996 թվականին պաշտպանել է թեկնածուական ատենախոսություն «Անդրկովկասում ապաստանած արևմտահայ գաղթականությունը 1914-1922 թվականներին» թեմայով։ Ստացել է դոցենտի գիտական կոչում։ 1981-2016 թվականներին դասավանդել է ԵՊՀ Պատմության ֆակուլտետի Հայոց պատմության ամբիոնում։ Էդվարդ Դանիելյանը երկարատև ծանր հիվանդությունից հետո մահացել է 2016 թ. հուլիսի 15-ին։
Դա Վինչիի դևերը (հեռուստասերիալ)
«Դա Վինչիի դևերը» (Da Vinci's Demons), ամերիկաբրիտանական հեռուստասերիալ, որում գլխավոր դերը խաղացել է Թոմ Ռայլին, պրեմիերան կայացել է Starz հեռուստաալիքում 2013 թվականի ապրիլի 12-ին ։ Սերիալի հեղինակ դարձավ Դեվիդ Գոյերը։ Նկարահանումները կատարվել եմ Սուոնսիում (Ուելս)։ Սերիալը լավ է ընդունվել քննադատների կողմից և ստացել է երկու Փրայմ-թայմ «Էմմի» մրցանակ երեք մրցանակաբաշխություններում։
2013 թվականի ապրիլի 17-ին սերիալը երկարաձգվեց մինչև երկրորդ եթերաշրջան, որոնք կազմված կլինեն 10 դրվագներից ։ 2014 թվականի մայիսի 6-ին պատվիրեցին սերիալի երրորդ եթերաշրջանը, նույնպես 10 դրվագներից, որը մի քանի ամիս անց հայտարարվեց, որպես վերջնական ։ Սերիալի եզրափակիչ եթերաշրջանի պրեմիերան կայացավ 2015 թվականի հոկտեմբերի 14-ին։
Սյուժե
Նկարագրված է որպես կեղծ պատմական ֆանտազիա, սերիան կենտրոնանում է Լեոնարդո դա Վինչիի անպատկառ պատմությանը, որը «հորինում է» 25 տարեկանում ապագան։ Սերիայում նաև գոյություն ունի Միհրայի գաղտնի պաշտամունք։
Արտադրություն
Դեվիդ Գոյերը աշխատել է օպերատոր Ջուլիան Քոուրթի հետ առաջին դրվագներում։ Ռեժիսոր Ջեյմի Փեյնն աշխատել է օպերատոր Ֆաբրիան Բագների հետ 3-րդ և 4-րդ դրվագներում ։ Փոլ Ուիլմսխյորստը եղել է հինգերորդ և վեցերորդ դրվագների ռեժիսորը։ Մայքլ Ջ. Բասսեթը դարձել է 2 եզրափակիչ դրվագների ռեժիսորը։
Գոյերը գրել է առաջին դրվագների համար սցենարներ։ Մյուս սցենարիստներից են եղել Սկոտ Մ. Գիմփլը, Բրայան Նելսոնը, Ջո Էխիրնը և Քորի Ռիդը ։
Սերիալի համար երգը գրել է կոմպոզիտոր Բեառ Մաքրիրի ։
Քննադատների ռեակցիան
Շոուն ստացավ դրական մեկնաբանություններ քննադատներից։ Metacritic-ում սերիալը ստացավ 100 միավորից 62-ը, որոնք հիմնված են 27 մեկնաբանությունների վրա, որոնց մեծամասնությունը դրական է.
Արտաքին հղումներ
Կատեգորիա:Ֆիլմեր, որոնց գործողությունները տեղի են ունենում Թուրքիայում Կատեգորիա:Բրիտանական դրամա հեռուստասերիալներ Կատեգորիա:Անգլերեն հեռուստասերիալներ Կատեգորիա:2010-ականների ամերիկյան հեռուստասերիալներ
(4386) Լաստ
(4386) Լաստ (Lust), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 26-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 3,161589 ա. մ., առավելագույնը մոտենում է 2,5586 ա. մ. հեռավորության վրա և հեռանում 3,7645 ա. մ. ։ Արեգակի շուրջ մեկ ամբողջական պտույտ է կատարում 2053,32 երկրային օրվա ընթացքում, իր ուղեծրով շարժվելով միջինում 0,175326 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,52° անկյուն։
Արտաքին հղումներ
Կատեգորիա:1960 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Զայմիշչե (գյուղ, Շումյաչինսկի շրջան)
Բնակչությունը 2007 թվականին գրանցված տվյալներով կազմում էր 13 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Շումյաչինսկի շրջանի բնակավայրեր
Օքսուզցոց գեղ
Օքսուզցոց գեղ, գյուղ Օսմանյան կայսրությունում, Տրապիզոնի վիլայեթի Չարշամբայի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Տես նաև
Կատեգորիա:Օսմանյան կայսրության հայաբնակ գյուղեր
Դանլոպ (պանիր)
Դանլոպ ( Dunlop), բրիտանական փափուկ պանիր՝ Այրշիրի տավարի անարատ կաթից պատրաստված։
Պատմություն
17-րդ դարում Դանլոպ պանիրը ձեռք բերեց մեծ ճանաչում և տարածում։ Դրա բաղադրատոմսը և պատրաստման եղանակը ստեղծել է մի կին՝ Բարբարա Գիլմոր անունով։ Նա շոտլանդացի էր, բայց տեղափոխվել էր Իռլանդիա։ Նա պանիր արտադրողներից սովորեց տեղական բաղադրատոմսեր և սկսեց պատրաստել կաթնաշոռ անարատ կաթից ։ 1688 թվականին Բարբարա Գիլմորը վերադարձավ Շոտլանդիա և ամուսնացավ ֆերմեր Ջոն Դանլոպի հետ ։ Նա համադրեց պանրի մի քանի բաղադրատոմսեր և սկսեց յուրօրինակ պանիր պատրաստել։ Այն ժամանակ Շոտլանդիայում անարատ կաթից պանիր չէր արտադրվում, և նման նորամուծության համար նույնիսկ կարող էին մեղադրվել կախարդության մեջ։ Կարծիք կա, որ Դանլոպ պանրի բաղադրատոմսի հեղինակը կարող էր բոլորովին այլ մարդ լինել, որի անունը պատմության մեջ միգուցե չպահպանվեր, բայց հենց Բարբարա Գիլմորը նպաստեց Շոտլանդիայում այդ պանրի տարածմանը։ Նա ճանապարհորդում էր և վաճառականներին ծանոթացնում ապրանքի հետ, որոնք իրենց հերթին վաճառում էին Դանլոպ պանիրը Գլազգոյում։ 18-րդ դարի վերջին Դանլոպ պանրի պատրաստման տեխնոլոգիան տարածվեց Շոտլանդիայի բոլոր քաղաքներում՝ փոխարինելով ոչխարի կաթից պատրաստված պանրի մյուս տեսակներին։ 19-րդ դարի սկզբին պանրի արտադրության այս տեխնոլոգիան սկսեց ակտիվորեն օգտագործվել Շոտլանդիայի արևմուտքում, բայց արդեն 19-րդ դարի կեսերից այն սկսեց նահանջել։ Դանլոպ պանիրը մրցում էր այլ պանիրների հետ, որոնք ավելի արագ էին հասունանում, ինչպես Չեդերը ( Cheddar), և ավելի էժան էին, ինչպես Լանկաշիր պանիրը ( Lancashire cheese): 1940 թվականին կոմսությունում արդյունաբերական մակարդակով պանրի արտադրությունը դադարեց և միայն վերսկսվեց 1989 թվականին։ 2007 թվականից սկսած Դանլոպ պանիրը պատրաստվում է ֆերմայի հարևանությամբ, որտեղ այն առաջին անգամ պատրաստվել է 17-րդ դարում։ 2015 թվականին Դանլոպ պանիրը ստացել է Եվրոպայում պահպանվող աշխարհագրական նշումով սննդի կարգավիճակ ։
Նկարագրություն
Պանիրը ունի քաղցր համ և ընկույզի համեղ բույր։ Այն ունի յուղոտ հյուսվածք։ Պատրաստման գործընթացում օգտագործվում է մագնեզիումի սուլֆատով հագեցած հատուկ աղ։ Պանրի համը ձևավորվում է վեց ամիս անց, այն գրեթե բացակայում է «երիտասարդ» պանրի մեջ։ Դանլոպ պանիրը շատ առումներով նման է Չեդեր պանրին, բայց ունի ավելի մեղմ ու փափուկ հյուսվածք։ Այն կարելի է մատուցել որպես անկախ ուտեստ, ինչպես նաև օգտագործվել որպես այլ ճաշատեսակների բաղադրիչ։ Պանրի կեղևը դեղնավուն է։ Հասունանում է 6-ից մինչև 12 ամիս։ Վեց ամիս անց պանրի հյուսվածքը դառնում է փափուկ, իսկ մեկ տարի անց՝ կարծրանում ։
Արտաքին հղումներ
Կատեգորիա:Կովի կաթից պանիրներ Կատեգորիա:Այծի կաթից պանիրներ Կատեգորիա:Ոչխարի պանիրներ
Սեսիլ շրջան (Մերիլենդ)
Սեսիլ շրջան (Cecil County), ԱՄՆ Մերիլենդ նահանգի 24 վարչական միավորներից մեկը։ Ընդհանուր տարածությունը 1.083 կմ² է, բնակչությունը՝ 101.108 մարդ (2010 թ. տվյալներով)։ Շրջկենտրոնն է Էլկտոն բնակավայրը։ Կազմավորվել է 1672 թ.։
Կատեգորիա:Մերիլենդի շրջաններ
Զանգվածային սպանություններ Մալիում (2019)
Զանգվածային սպանություններ Մալիում, 2019 թվականի մարտի կեսին տեղի ունեցած հարձակումների շարք։ Այս հարձակումների ընթացքում զինյալները Մալիի կենտրոնական հատվածում սպանել են ֆուլբե ժողովրդի ավելի քան 160 ներկայացուցիչների։ Հարձակումները տեղի ունեցան այն բանից հետո, երբ Մալիի կառավարությունը հայտարարեց երկրում մնացած իսլամիստների ոչնչացման մասին։ Գրոհների արդյունքում հատկապես տուժեցին Օգոսագու և Ուելինգարա գյուղերը   ։
Նախապատմություն
Ֆուլբե ժողովրդի հովիվները կոնֆլիկտի մեջ մտան Մալիի այլ էթնիկ խմբերի հետ, իսկ կոնֆլիկտի առարկան եղջերավոր անասուններին կոնկրետ տարածք տանելն էր ու ջրի հասանելիությունը ։ Կլիմայի փոփոխությամբ, հողերի դեգրադացիայով և բնակչության աճով պայմանավորված՝ կոնֆլիկտներն ավելի են խորանում և սաստկանում։ African Arguments հրատարակության տվյալների համաձայն՝ ֆուլբե ժողովրդի միայն մի փոքր մասն է սատարում իսլամիստական խմբավորումներին, բայց Մալիի մյուս ժողովուրդները չեն կիսում այս կարծիքը և հաճախ են ֆուլբե ժողովրդին ասոցացնում ահաբեկիչների հետ ։
Բախումների ընթացք
Բախումները տեղի ունեցան Օգոսագու և Վելինգարա գյուղերում. այս գյուղերը բնակեցված են ֆուլբե ժողովրդի կողմից։ Տեղացի մալիացի չինովնիկների խոսքերով՝ հարձակումները տեղի են ունեցել դոգոն ժողովրդի որսորդների կողմից, ովքեր զինված էին հրազենով և մաչետեով ։ Հարձակումը կազմակերպած դոգոնները գյուղերի բնակիչներին մեղադրում էին ջիհադիստների հետ կապի մեջ և հայտարարեցին, որ հարձակում են գործել՝ որպես վրեժ՝ ի հատուցումն Ալ-Կաիդայի՝ նախորդ շաբաթ Մալիի ռազմական բազայի վրա կատարած հարձակման, ինչի արդյունքում մալիացի 23 զինվորներ զոհվեցին։ Ականատեսների խոսքերով՝ գյուղերի բոլոր հյուղակներն ամբողջովին ոչնչացվեցին ։
Հետևանքներ
Հարձակումներից հետո Մալիի նախագահ Իբրահիմ Բուբակար Կիթան աշխատանքից ազատեց բանակի շտաբի պետ, գեներալ Մ’Բեմբու Մեսսու Քեյթին և ցամաքային զորքերի հրամանատար, գեներալ Աբդրահաման Բեբին ։ Միավորված ազգերի կազմակերպությունը հայտարարեց, որ 2019 թվականի մարտի 26-ին քննչական խումբ կուղարկեն հանցանքի վայր ։ Նախագահ Իբրահիմ Բուբակար Կիթան հրամայեց, որպեսզի դոգոնյան ոստիկանությունը՝ Dan Na Ambassagou-ն, որը պատասխանատու էր զինված հարձակման համար, լուծարվի ։ Human Rights Watch կազմակերպությունը Dan Na Ambassagou-ին մեղադրեց նրանում, որ նրանք են պատասխանատվություն կրում զանգվածային սպանությունների համար՝ չնայած այն հանգամանքին, որ ոստիկանության ղեկավար կազմը հերքում է իր մեղավորությունը ։
ՄԱԿ-ի՝ ցեղասպանության նախազգուշացման գծով հատուկ խորհրդական Ադամ Դիենգը նախազգուշացրեց այն մասին, որ կոնֆլիկտում առկա է էթնիկ բաղադրիչ։ Նա հիշեցրեց, որ 2019 թվականի մարտի 26-ին սպանվել են 6 դոգոններ և ևս 20-ը առևանգվեցին Ուադու և Կերե-Կերե գյուղերում, ենթադրաբար, ֆուլբե ժողովրդի զինյալ ներկայացուցիչների կողմից ։ 2019 թվականի մարտի 30-ին Մալիի իրավապահ մարմինների ներկայացուցիչները ձերբակալեցին 5 կասկածյալների, ովքեր նախկինում եղել էին բռնությունից տուժողի դերում ։
Ծանոթագրություններ
Կատեգորիա:2019 մարտի իրադարձություններ Աֆրիկայում Կատեգորիա:2019 զանգվածային սպանություններ Կատեգորիա:2019 ահաբեկչություններ
Ան-24 ինքնաթիռի առևանգում դեպի Չինաստան
Ան-24 ինքնաթիռի առևանգումը դեպի Չինաստան (Угон самолёта Ан-24 в Китай), միջադեպ, որը տեղի է ունեցել հինգշաբթի, 1985 թվականի դեկտեմբերի 19-ին, երբ «Աերոֆլոտի» Ան-24Բ մարդատար ինքնաթիռն առևանգել է օդաչուներից մեկը և ուղղվել դեպի Չինաստան։ Այս միջադեպի հետևանքով ոչ ոք չի զոհվել։
Առևանգողը՝ ինքնաթիռի երկրորդ օդաչու 33-ամյա Շամիլ Հաջի օղլի Ալիմուրադովը (ծնված 1952 թվականի դեկտեմբերի 15-ին), ավելի ուշ չինական դատարանի վճռով դատապարտվել է 8 տարվա ազատազրկման, սակայն 1989 թվականին արտահանձնվել է ԽՍՀՄ-ին, որտեղ 1990 թվականին դատապարտվել է 5 տարվա ազատազրկման։
Անձնակազմ
Անձնակազմի հրամանատարը 2-րդ կարգի 36-ամյա օդաչու Վյաչեսլավ Սերգեյի Աբրահամյանն էր։ Ավարտելով Սասովոյի օդաչուական ուսումնարանը՝ նա ստացել էր Ան-2 և Ան-24 օդանավերի հրամանատարի որակավորում, ինչպես նաև ուներ գյուղատնտեսական ավիացիայում աշխատելու փորձ ։ Երկրորդ օդաչուն 33-ամյա Շամիլ Հաջի օղլի Ալիմուրադովն էր ։ Օդաչուները միասին աշխատում էին արդեն երկու ամիս։ Նրանցից բացի, անձնակազմի կազմում ընդգրկված են եղել ղեկապետը (շտուրման), բորտինժեները և ուղեկցորդուհին ։
Առևանգում
1985 թվականի դեկտեմբերի 19-ին ինքնաթիռն իրականացրել է Յակուտսկ - Ներյունգրի - Չիտա - Իրկուտսկ երթուղով 101/435 ուղևորային չվերթը։ Ինքնաթիռում եղել է անձնակազմի 5 անդամ և 46 ուղևոր (որոշ աղբյուրների համաձայն՝ ուղևորների թիվը 38 էր կամ 44 )։ Չիտայի մոտակայքում ղեկապետը օդաչուների խցիկից դուրս է եկել զուգարան։ Նրա հետևից սրահ է դուրս եկել երկրորդ օդաչու Ալիմուրադովը, որը շուտով վերադարձել է օդաչուների խցիկ և հայտնել, որ ուղեկցորդուհուն անհրաժեշտ է բորտմեխանիկի օգնությունը։ Երբ բորտմեխանիկը դուրս է եկել խցիկից՝ երկու օդաչուներին թողնելով խցիկում, Ալիմուրադովը կողպել է օդաչուների խցիկի դուռը ներքին կողպեքով, հանել է ինքնաշեն դանակը, որն իր հետ բերել էր օդանավ, և սեղմել հրամանատար Աբրահամյանի կոկորդին՝ պահանջելով թռչել դեպի հարավ՝ Չինաստանի ուղղությամբ։ Հատուկ կոճակի օգնությամբ հրամանատարը կարգավարին ծանուցել է ինքնաթիռի առևանգման մասին, որից հետո փորձել է վայրէջք կատարել ռազմական օդանավակայանում։ Սակայն փորձառու երկրորդ օդաչուն արագ կռահել է հրամանատարի մանյովրը և նրան ստիպել է հետևել իր մատնանշած ուղղությանը, ինչպես նաև դռան հետևից զգուշացրել է բորտինժեներին և ղեկապետին, որ նրանք դադարեցնեն օդաչուների խցիկ մտնելու փորձերը ։
Խորհրդա-չինական սահմանին մոտենալիս հրամանատարը կապվել է կարգավարի հետ և զեկուցել իրավիճակի մասին, ինչին ի պատասխան ստացել է ռադիոկողմնացույցի՝ դեպի չինական մոտակա հասանելի օդանավակայան՝ Ցիցիհար, կարգավորման տվյալները։ Շուտով խորհրդային ինքնաթիռը հայտնվել է Չինաստանի տարածքում։ Այդ երկրի սահմանապահ զորքերը այն ուղեկցելու համար կործանիչներ չեն բարձրացրել, սակայն շուտով ռադիոկողմնացույցի սլաքը մի քանի անգամ փոխել է ուղղությունը։ Աբրահամյանի վարկածով՝ Չինաստանի իշխանությունները միտումնավոր սկսել են ինքնաթիռը շեղել ուղեգծից և պտտել լեռնային տեղանքում, որպեսզի վառելիքը սպառվի և այն կործանվի։ Հասկանալով, որ օդանավակայան հասնելն անհնար է, օդաչուն վթարային վայրէջքի համար ընտրել է բրնձի դաշտերից մեկը։ Տեղական ժամանակով մոտավորապես 14:30-ին Ան-24-ը վայրէջք է կատարել Չինաստանի հյուսիս-արևելքում գտնվող Հեյլունցզյան նահանգի Գաննան շրջանում։ Ինքնաթիռում գտնվողներից ոչ ոք չի տուժել, իսկ ինքնաթիռը ստացել է միայն փոքր վնասվածքներ ։
Հետևանքներ
Ալիմուրադովի հարցաքննության ժամանակ պարզվել են այն պատճառները, որոնք դրդել են նրան հանցագործության։ Շամիլը վիրավորված էր իր ղեկավարությունից առաջխաղացման բացակայության համար. նրան չէին դարձնում օդանավի հրամանատար։ Այդ մասին նա բազմաթիվ բողոքներ է գրել բարձր ատյաններին, բայց ի վերջո նրան 5 անգամ ուղարկել են նյարդաբանի մոտ հետազոտության և նույնիսկ կարճ ժամանակով զրկել են թռիչքներից։
1989 թվականին նա արտահանձնվել է Խորհրդային Միությանը, իսկ 1990 թվականի հունիսի 21-ին Յակուտսկում խորհրդային դատարանը առևանգողին դատապարտել է 5 տարվա ազատազրկման ։
Ալիմուրադովը ռուսական բանտից ազատվելուց անմիջապես հետո ամուսնացել է (առաջին կինը մահացել է ավտովթարից, երբ նա գտնվում էր Չինաստանում), 2004 թվականի դրությամբ նա բնակվում էր Մոսկվայում։
Անձնակազմի հրամանատար Վյաչեսլավ Աբրահամյանը հեռացվել է ավիաջոկատից։ Երկու տարի անց նա կարողացել է վերադառնալ մասնագիտություն։ Օդաչուի կարիերան ավարտել է 1998 թվականին՝ 1-ին կարգի օդաչուի կոչումով։ 2010 թվականի դրությամբ աշխատել է «Յակուտիա» ավիաընկերությունում որպես Մոսկվայում գլխավոր ներկայացուցչի տեղակալ ։
Առևանգված Ան-24-ը 1986 թվականի հունվարին տեղափոխվել է Չիտա ։ Այլ աղբյուրների համաձայն՝ ինքնաթիռը երկաթուղով հասցվել է Բորզյա ։
Վերանորոգումից հետո օդանավը շարունակել է գործել Յակուտսկի քաղաքացիական ավիացիայի վարչությունում, իսկ 1993 թվականից՝ այդ վարչության հիման վրա ստեղծված «ՅակուտԱվիաՏրանս» ավիաընկերությունում, ընդ որում՝ օդանավի համարը փոխվել է RA-47845-ի։ 2000 թվականին օդանավը պահպանման է հանձնվել Յակուտսկի օդանավակայանում։ Ըստ տեղեկությունների՝ այդ ժամանակ օդանավն ընդհանուր առմամբ կատարել է 26200 թռիչք՝ ընդհանուր 39380 ժամ տևողությամբ։ 2009 թվականին թիվ 47845 օդանավը կտրատվել է մետաղի ջարդոնի ։
Արտաքին հղումներ
Կատեգորիա:Ինքնաթիռների առևանգում Կատեգորիա:Ահաբեկչական գործողություններ Կատեգորիա:20-րդ դարը Չինաստանում Կատեգորիա:Հանցագործությունը ԽՍՀՄ-ում Կատեգորիա:1985 իրադարձություններ
Մարալիկ
Մարալիկ, քաղաք Հայաստանի Շիրակի մարզում։ Հանդիսանում է Անի համայնքի կենտրոնը։
Այստեղով անցնում են Գյումրի-Թալին-Երևան մայրուղին և Մարալիկ-Արթիկ-Գյումրի երկաթգիծը։
Աշխարհագրություն
Մարալիկը մարզկենտրոն Գյումրի քաղաքից հեռու է 27 կմ դեպի հարավ։ Զբաղեցնում է 4․06 կմ2 մակերես։
Պատմություն
Պարսկական և թուրքական տերությունների տիրապետությունից Արևելյան Հայաստանի վերջնական դուրս գալուց (1826-28 թթ) հետո Մարալիկում (այն ժամանակ՝ Մոլլա-Գյուկչա), ըստ ծխական հաշվառման, բնակություն հաստատեցին Արևմտյան Հայաստանի Մուշ, Տարոն, Խնուս, Վերին Բասեն, Ալաշկերտ, Էրզրում բնակավայրերից տեղափոխված 59 ընտանիք՝ 371 մարդ։
1927 թ. հոկտեմբերի 28-ին ՀԽՍՀ Կենտգործկոմի որոշմամբ Մոլլա-Գյոկչան վերանվանվեց Կապուտան։ 1929 թ. Կապուտանն ընդգրկվել է Լենինականի գավառի կազմում։ 1935 թ. հուլիսի 26-ին ՀԽՍՀ Կենտգործկոմի որոշմամբ Կապուտանը վերանվանվեց Մարալիկ։
Բնակչություն
Նախնիները 1828-1829 թթ.-ին գաղթել են Կարսից, Խնուսից, Ալաշկերտից և Մուշից։
Մարալիկի ազգաբնակչության փոփոխությունը.
Տնտեսություն
Քաղաքի վարչատարածքում կա 1800 հա վարելահող, որից 240 հա ոռոգելի։
Բնակչությունը զբաղվում է անասնապահությամբ, հացահատիկի և կերային կուլտուրաների մշակությամբ, զարգանում է նաև արդյունաբերությունը։
Մարալիկի ամենախոշոր արդյունաբերական ձեռնարկությունը բամբակամանվածքային ֆաբրիկան է (ունեցել է մոտ 2000 աշխատող), որն այժմ մասամբ է գործում։ Ամենահինը Լուսատեխնիկական էլէկտրասարքավորումների գործարանն է (1962 թ.), որն ունեցել է 600 աշխատող, այժմ չի գործում։ Ներկայումս չեն գործում նաև շինանյութերի և շինիրերի կոմբինատը, երեք շինարարական կազմակերպությունները, պանրագործարանը, ավտոտրանսպորտային ձեռնարկությունը, երկաթուղային կայարանը, կինոթատրոնը, կենցաղային սպասարկման կոմբինատը։
Պատմամշակութային կառույցներ
Մարալիկում պահպանվել են 1903 թվականիի Սուրբ Աստվածածին (Կարմիր վանք) եկեղեցին՝ վերակառուցված (1898-1903) 5-րդ դարի հինավուրց եկեղեցու հիմքի վրա, 19-րդ դարի Սուրբ Պողոս-Պետրոս եկեղեցու ավերակները, և 19-րդ դարում վերակառուցված Սուրբ Ստեփանոսի վանքը։ Մարալիկի հյուսիս-արևելքում պապհպանվել են նաև Ք.ա. 2-րդ հազարամյակի կիկլոպյան ամրոց, դամբարանադաշտ և բնակատեղի։ «Ղուշի»-ի կոչված մատուռը որը պատկանում է ուշ միջնադարյան շրջանին, գտնվում է Մարալիկից 4.5 կմ հյուսիս-արևելք։
Քաղաքի վարչատարածքում կարելի է գտնել բազմաթիվ վաղ և ուշ միջնադարյան շրջանի խաչքարեր։
Հասարակական կառույցներ
Գործում են կապի և փոստային ծառայություններ, երկու դպրոց, ուսումնարան, մշակույթի տուն, շրջանային գրադարան, հյուրանոց, երկու նախադպրոցական հիմնարկ, հանրային սննդի օբյեկտներ և այլն։
Արտաքին հղումներ
Կատեգորիա:Մարալիկ Կատեգորիա:1828 թվականին հիմնադրված բնակավայրեր
Պավլիխա (գյուղ, Օստաշկովսկի շրջան)
Պավլիխա (Павлиха), գյուղ Ռուսաստանի Տվերի մարզի Օստաշկովսկի շրջանի կազմում։
Բնակչությունը 2002 թվականին գրանցված տվյալներով կազմում էր 5 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Տվերի մարզի Օստաշկովսկի շրջանի բնակավայրեր
Մոգոլ (բանաստեղծ)
Ջուլիո Ռապետտի Մոգոլ (Giulio Rapetti Mogol, ), իտալացի բանաստեղծ, երաժշտական պրոդյուսեր, լայն տարածում ստացած մի շարք երգերի տեքստերի հեղինակ։ Տևական ժամանակ արդյունավետորեն համագործակցել է կոմպոզիտոր և երգիչ Լուչո Բատիստիի հետ ։ 1960-ական թվականներից մինչև մեր օրերը Մոգոլի տեքստերով գրված երգերը համալրել և համալրում են իտալացի ճանաչված արտիստների, այդ թվում՝ Ադրիանո Չելենտանոյի, Ջաննի Մորանդիի, Կատերինա Կազելլիի, «Dik Dik» երաժշտախմբի անդամների և այլոց երգացանկերը։
Կենսագրություն
Ջուլիոն ծնվել է 1936 թվականի օգոստոսի 17-ին Միլանում։ Նրա հայրը՝ Մարիանո Ռապետին, թեթև երաժշտության ձայնագրման «Ricordi» ֆիրմայի ազդեցիկ ղեկավար էր, ինչպես նաև երգերի տեքստերի հաջողակ հեղինակ (գրական կեղծանունը՝ Կալիբրի)։ Երիտասարդ հասակից Ջուլիոն, հետևելով հորը, աշխատակցել է «Ricordi Radio Record» կամ «RRR» ֆիրմային, որտեղ էլ սկսել է իր ստեղծագործական գործունեությունը։ Նրա առաջին հաջող աշխատանքներից էին «Al di là»-ն (երգ, որի կատարմամբ Լուչանո Տաջոլին ու Բետտի Կուրտիսը 1961 թվականին հանդես են եկել Սան Ռեմոյի՝ իտալական երգի փառատոնում և հաղթող ճանաչվել) և «Una lacrima sul viso»-ն («Արցունքը դեմքին»), որի կատարումը լայն ժողովրդականություն է բերել երգիչ Բոբբի Սոլոյին։
Իտալերեն երգերի տեքստեր գրելուց զատ՝ Մոգոլը զբաղվել է Բոբ Դիլանի երգերի և անգլալեզու սաունդթրեքների թարգմանությամբ։ Բացի այդ, նա Ջաննի Մորանդիի, Պաոլո Մենգոլիի, Կլաուդիո Բալիոնիի ընկերակցությամբ նախաձեռնել և 1975 թվականի հոկտեմբերին հիմնադրել է իտալացի երգիչների ֆուտբոլի ազգային հավաքականը, որը ֆուտբոլային բարեգործական խաղեր է անցկացնում։ Այդ հավաքականի կազմում Մոգոլը մասնակցել է 279 հանդիպման, խփել 33 գոլ։
Համագործակցություն Ադրիանո Չելենտանոյի հետ
Կոմպոզիտոր Ջաննի Բելլայի հեղինակակցությամբ Մոգոլը մասնակցել է երգիչ և կինոդերասան Ադրիանո Չելենտանոյի երաժշտական ալբոմներից հինգի ստեղծման աշխատանքներին։ Առաջին ալբոմը՝ Io non so parlar d’amore խորագրով, թողարկվել է 1999 թվականին, հինգերորդը՝ Dormi amore, la situazione non è buona խորագրով, 2007 թվականին։ Ստեղծագործողների այս եռյակի հեղինակած ամենահայտնի երգերից է մինչև հիմա էլ լայն ժողովրդականություն վայելող «Confessa»-ն՝ Per sempre ալբոմից։
2009 թվականին Չելենտանոյի և Մոգոլի հարաբերություններում խզում է տեղի ունեցել, և նրանք դադարել են համագործակցել։ 2011 թվականին թողարկվել է Չելենտանոյի հերթական՝ Facciamo finta che sia vero ալբոմը, որի ձայնագրմանը Մոգոլն արդեն չի մասնակցել ։
Մոգոլի անվան մրցանակ
2008 թվականին իտալական Վալլե դ’Աոստա վարչական շրջանի ղեկավարությունը սահմանել է Մոգոլի անվան մրցանակ, որն ամեն տարի շնորհվում է իտալական երգի լավագույն տեքստի հեղինակ ճանաչված բանաստեղծին ։ Մրցույթի ժյուրիի կազմում ընդգրկված է նաև Մոգոլը։
Արտաքին հղումներ
Կատեգորիա:Բանաստեղծներ Կատեգորիա:Իտալացի բանաստեղծներ Կատեգորիա:20-րդ դարի բանաստեղծներ Կատեգորիա:Երգերի հեղինակներ Կատեգորիա:Իտալացի գրողներ Կատեգորիա:Իտալացի պրոդյուսերներ
Նուբարաշենի սարավանդ
Նուբարաշենի սարավանդ, Նուբարաշենի սարահարթ, սարավանդ Երևանից հարավ-արևելք։ Զբաղեցնում է Արարատյան դաշտի կենտրոնական մասը, Արտաշատի ջրանցքի ձախափնյակում ։ Բարձրությունը 800-1300 մ է։Մակերևույթը թույլ ալիքավոր է, տեղ-տեղ՝ հարթ։ Բարձրությունը 800-1300 մ է։ Ունի հյուսիս-արևելքից հարավ-արևմուտք թեքություն և աստիճանաբար ցածրանալով ձուլվում է Արարատյան դաշտի հետ։ Կազմված է գլաքարային (20-30 մ-ից մինչև 70 մ հզորությամբ) շերտերից՝ ծածկված Էլյուվիալ նստվածքներով։ Սովետաշենի սարավանդը կտրտված է մինչև 100 մ խորությամբ սելավաբեր հովիտներով։ Կլիման չոր ցամաքային է, տարեկան միջին ջերմաստիճանը՝ 8-10 °C, տեղումները՝ 300-400 մմ։ Տարածված են լեռնային շագանակագույն, ցածրադիր մասերում՝ կիսաանապատային ալկալի հողերը։ Գերակշռում են օշինդրը և աղասեր անապատային բույսերը։
Ծանոթագրություններ
Կատեգորիա:Սարավանդներ այբբենական կարգով Կատեգորիա:Հայաստանի սարավանդեր
Մարտին Ներսիսյան
Մարտին Սահակի Ներսիսյան, հայ դիրիժոր, ՌԴ վաստակավոր արտիստ (1970)։
Կենսագրություն
1949 թվականին ավարտել է Երևանի կոնսերվատորիայի լարային բաժինը, 1959 թվականին՝ Լենինգրադի կոնսերվատորիայի դիրիժորական բաժինը։ 1959-1965 թվականներին եղել է Մինսկի սիմֆոնիկ նվագախմբի դիրիժոր, 1965-1970 թվականներին՝ Սարատովի սիմֆոնիկ նվագախմբի գեղարվեստական ղեկավար և գլխավոր դիրիժոր, 1970-1982 թվականներին՝ ԽՍՀՄ պետական կինոյի սիմֆոնիկ նվագախմբի դիրիժոր, 1982-1986 թվականներին՝ գլխավոր դիրիժոր։ Կահիրեում կազմակերպել է ազգային սիմֆոնիկ նվագախումբ (1974)։ Ներսիսյանը Հայաստանի պետական ֆիլհարմոնիկ նվագախմբի հետ առաջին ելույթն ունեցել է 1959 թվականի փետրվարի 23-ին։ 1986-1987 թվականներին եղել է նվագախմբի գլխավոր դիրիժորը ։ Ելույթներ է ունեցել Հայաստանի ֆիլհարմոնիկ նվագախմբի հետ ։
Ծանոթագրություններ
Կատեգորիա:1926 ծնունդներ Կատեգորիա:1996 մահեր Կատեգորիա:Հայ դիրիժորներ Կատեգորիա:Երևան քաղաքում ծնվածներ Կատեգորիա:Մոսկվա քաղաքում մահացածներ Կատեգորիա:Երևանի Կոմիտասի անվան պետական կոնսերվատորիայի շրջանավարտներ Կատեգորիա:Սանկտ Պետերբուրգի կոնսերվատորիայի շրջանավարտներ Կատեգորիա:Մոսկվայի հայկական գերեզմանատանը թաղվածներ Կատեգորիա:ՌԽՖՍՀ վաստակավոր արտիստներ Կատեգորիա:Ռուսաստանի Դաշնության վաստակավոր արտիստներ
Միխայիլ Կարակաշ
Միխայիլ Նիկոլայի Կարակաշ, ռուս օպերային երգիչ (բարիտոն), ռեժիսոր, մանկավարժ։
Կենսագրություն
Միխայիլ Կարակաշը ծնվել է 1887 թվականին Կարակաշ դաստակերտում (Սիմֆերոպոլի մոտակայքում, Ղրիմ)։  Ավարտել է Ս. Պետերբուրգի համալսարանի պատմաբանասիրության բաժինը, ապա՝ կոնսերվատորիան։
1911-1921 թվականներին երգել է Ս. Պետերբուրգի Մարիինյան թատրոնում. դերերգերից են՝ Եվգենի Օնեգին (Պ. Ի. Չայկովսկու «Եվգենի Օնեգին»), Ֆիգարո (Ջ. Ռոսսինիի «Սևիլյան սափրիչ»), Էսկամիլիո (Ժ. Բիզեի «Կարմեն»), Դև (Ա. Գ. Ռուբինշտեյնի «Դև»), Մերկուցիո (Շ. Գունոյի «Ռոմեո և Ջուլիետ»), Իշխան Իգոր (Ա. Պ. Բորոդինի «Իշխան Իգոր»)։ Հաճախ հանդես է եկել Ֆ. Շալյապինի խաղընկերությամբ։ Շրջագայել է նաև համերգներով. երկացանկում՝ Ս. Վ. Ռախմանինովի, Ի. Ֆ. Ստրավինսկու, Ա. Տ. Գրեչանինովի և ուրիշների ստեղծագործություններից։
1919 թվականին Ալեքսանդր Սպենդիարյանը նրան նվիրել է «Հայաստան» ռոմանսը։
1921 թվականին տեղափոխվել է Իտալիա, ապա՝ Փարիզ։ «Շանզ էլիզե» թատրոնում բեմադրել է Ա. Պ. Բորոդինի «Իշխան Իգոր», Ա. Ս. Դարգոմիժսկու «Ջրահարսը» օպերաները։ Եղել է Բելգրադի օպերային թատրոնի գլխավոր ռեժիսոր, ապա ապրել է Ռումինիայում։
Միխայիլ Կարակաշը մահացել է 1937 թվականին Բուխարեստում։
Արտաքին հղումներ
Կատեգորիա:Ռուս օպերային երգիչներ Կատեգորիա:Ռուս մանկավարժներ Կատեգորիա:Բարիտոններ
Վունզիդել
Վունզիդել (Wunsiedel), կոմունա Գերմանիայի Բավարիա երկրամասում։ Ենթարկվում է Վերին Ֆրանկոնիա շրջանին։ Գտնվում է Վունզիդել Ֆիխտելի շրջանի կազմում։ Բնակչությունը կազմում է 9515 մարդ (ըստ 2010 թվականի դեկտեմբերի 31-ի)։ Տարածքը կազմում է 54,91 կմ²։ Պաշտոնական կոդ՝ 09 4 79 169։
Արտաքին հղումներ
Կատեգորիա:Գերմանիայի քաղաքներ
Անտոնովկա (գյուղ, Խմելնիցկիի շրջան)
Անտոնովկա (Антонівка), գյուղ Ուկրաինայի Խմելնիցկիի մարզի Խմելնիցկիի շրջանում։
2001 թվականի տվյալներով Անտոնովկա գյուղում բնակվում էր 564 մարդ։ Բնակավայրը զբաղեցնում է 1898 կմ² տարածք։ Բնակչության խտությունը կազմում էր 297,15 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Խմելնիցկիի շրջանի բնակավայրեր Կատեգորիա:Ուկրաինայի գյուղեր
Սեմինարա
Սեմինարա  (Seminara), քաղաք Իտալիայում, Կալաբրիա մարզում՝ Ռեջիո Կալաբրիա գավառում։
Բնակչությունը կազմում է 3352 մարդ, բնակչության խտությունը կազմում է 102 մարդ/կմ²։ Զբաղեցնում է 33 կմ² մակերես տարածք։ Փոստային ինդեքսն է՝ 89028։ Հեռախոսային կոդը՝ 0966։
Քաղաքի հովանավորն է սուրբ Մերկուրի Կեսարիացին։ Տոնը նշվում է ամեն տարի նոյեմբերի 25-ին։
Կատեգորիա:Իտալիայի քաղաքիներ
Չառլզ շրջան (Մերիլենդ)
Չառլզ շրջան (Charles County), ԱՄՆ Մերիլենդ նահանգի 24 վարչական միավորներից մեկը։ Ընդհանուր տարածությունը 1.665 կմ² է, բնակչությունը՝ 146.551 մարդ (2010 թ. տվյալներով)։ Շրջկենտրոնն է Լա Պլատա բնակավայրը։ Կազմավորվել է 1658 թ.։
Կատեգորիա:Մերիլենդի շրջաններ
Սոչիմիլկո
Սոչիմիլկո, Շոչիմիլկո, (Xochimilco, «ծաղկող վայր»), Մեքսիկայի մայրաքաղաք Մեխիկոյի 16 շրջաններից մեկը։ Գտնվում է քաղաքի կենտրոնից 18 կմ հեռավորության վրա։ Հյուսիսից սահմանամերձ է Կայոական, Տլալպան, Իստապալապա շրջաններին, արևմուտքից՝ Տլաուլակ շրջանին, հարավ-արևմուտքից՝ Միլպա-Ալտային։ 122 կմ2 տարածքով համարվում է մեծությամբ Մեխիկոյի երրորդ շրջանը։
Ողջ աշխարհում Սոչիմիլկոն հայտնի է ացտեկների հին ջրանցքներով, որոնք հիշեցնում են Տեսկոկո լիճը, որի վրա էլ գտնվում է Մեխիկո քաղաքը։ Այստեղ հին ջրանցքի երկայնքով կարելի է նավարկել գոնդոլաներով, ծանոթանալ այս շրջանի բուսականությանը, լսել ավանդական մեքսիկական երաժշտություն, մարիաչիների երգեր։ Համարվում է ամենաշատ այցելվող տուրիստական վայրերից։ 1987 թվականին Սոչիմիլկոյի ջրանցքները ընդգրկվել են ՅՈՒՆԵՍԿՕ-ի համաշխարհային ժառանգության ցանկում ։
Արտաքին հղումներ
Կատեգորիա:Համաշխարհային ժառանգության օբյեկտներ այբբենական կարգով Կատեգորիա:Համաշխարհային ժառանգություն Մեքսիկայում Կատեգորիա:Մեքսիկայի մշակույթ Կատեգորիա:Ացտեկներ Կատեգորիա:Մեխիկոյի տեսարժան վայրեր
Շարայի լեռ
Շարայի լեռ, Գոլգաթ, Կոլգաթ, Կողգաթ, Ղոլղաթ, Ղոլղաթ Մեծ, Սուրբ Հովհաննես, լեռնագագաթ Հայաստանի Շիրակի մարզում, Արագածի ու Փամբակի լեռնաշղթայի միջև։ Բարձրությունը 2475 մ է, հիմքի շրջագիծը՝ մոտ 5 կմ։ Կազմված է անթրոպոգենի լավաներից, խարամներից, ջրասառցադաշտային նստվածքներից։ Լանդշաֆտը լեռնատափաստանային է։ Կա ավազահանք։ Անվանումը, ըստ ավանդության, կապված է Շիրակի անվանադիր տիրակալ Շարայի անվան հետ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Շիրակի մարզի լեռներ
Զայուկովո
Զայուկովո (Заюково, Зеикъуэ), գյուղ Ռուսաստանի Դաշնության Կաբարդա-Բալկարական Հանրապետության Բակսանի շրջանի կազմում։
Բնակչությունը 2009 թվականին գրանցված տվյալներով կազմում էր 10084 մարդ։
Արտաքին հղումներ
Կատեգորիա:Կաբարդա-Բալկարիայի Բակսանի շրջանի բնակավայրեր Կատեգորիա:1830 թվականին հիմնադրված բնակավայրեր
Ֆունդուքճի
Ֆունդուքճի, գյուղ Օսմանյան կայսրությունում, Տրապիզոնի վիլայեթի Չարշամբայի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Պերեմոգա (գյուղ, Սերեդինա-Բուդայի շրջան)
Պերեմոգա (Перемога), գյուղ Ուկրաինայի Սումիի մարզի Սերեդինա-Բուդայի շրջանում։
2001 թվականի տվյալներով Պերեմոգա գյուղում բնակվում էր 16 մարդ։
Արտաքին հղումներ
Կատեգորիա:Ուկրաինայի Սումիի մարզի Սերեդինա-Բուդայի շրջանի բնակավայրեր Կատեգորիա:Ուկրաինայի գյուղեր
Պավլիխինո (գյուղ, Կարդիմովսկի շրջան)
Պավլիխինո (Павлихино), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 15 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Կարդիմովսկի շրջանի բնակավայրեր
Ռեյնջեր-8
Ռեյնջեր-8, (Ranger-8), ԱՄՆ ՆԱՍԱ-ի Ռեյնջեր ծրագրի շրջանակներում իրականացված առաքելություն, որով նախատեսվում էր հարվածել Լուսնի մակերևույթին, և հարվածի պահից առաջ ուղարկել մակերևույթի լուսանկարներ։ Արձակվել է 1965 թվականի փետրվարի 17-ին Քանավերալ տիեզերակայանից, Ատլաս ԼՎ-3 Աջենա-Բ կրող հրթիռով։ Ծրագրի երկրորդ հաջողված առաքելությունն էր։
Կայանի վրա տեղադրված էին 6 իրարից անկախ հեռուստախցիկներ, երկու լայն անկյունով և չորս նեղ անկյունով։ Բարձր հուսալիության պահովման համար ամեն խցիկը ուներ իր առանձին հոսանքի աղբյուրը, ժամացույցն ու հաղորդիչը։ Ռեյնջեր 8-ը փոխանցեց 7137 լուսանկարներ։
Ռեյնջեր կայաններով ստացված լուսանկարները օգնեցին ընտրել Ապոլոն տիեզերանավերի վայրէջքի վայրերը ։
Կայանի կառուցվածք
«Ռեյնջեր-6», «Ռեյնջեր-7», «Ռեյնջեր-8» և «Ռեյնջեր-9» կայանները կառուցվել էին նոր Բլոկ 3 հիմքի վրա։ Կայանն ուներ 1,5 մետր չափերով ալյումինե վեցանկյուն հիմք, որի վրա տեղադրված էին շարժիչները և ուժային համակարգերը, վերին մասում տեղադրված էր կոնաձև աշտարակ որի վրա էլ տեղադրված էին հեռուստախցիկները։ Կայանը ուներ երկու արևային մարտկոցներով թևեր, որոնց չափերն էին 739 մմ լայնություն և 1537 մմ երկարություն։ Հիմքի ներքևի մասում տեղադրված էր մեծ հզորության ուղղորդված ալեհավաք, իսկ կոնաձև աշտարակի վերին մասում տեղադրված էր գնդաձև քվազի բազմակողմանի անտենա։ Կայանի ամբողջական առավելագույն լայնությունը կազմում էր 4,6 մ, իսկ բարձրությունը կազմում էր 3,6 մ ։
Թռիչք
«Ռեյնջեր-8» կայանը արձակվել է 1965 թվականի փետրվարի 17-ին Քանավերալ տիեզերակայանից, Ատլաս ԼՎ-3 Աջենա-Բ կրող հրթիռով։ Արձակումը անցավ հաջող, և կայանը ուղևորվեց դեպի Լուսին։
Կայանը հասավ Լուսին փետրվարի 20-ին ։ Առաջին լուսանկարը կատարվել է 2510 կմ բարձրությունից։ Թռիչքի վերջին 23 րոպեի ընթացքում կայանը հասցրեց փոխանցել բարձր որակի 7137 լուսանկար ։ Վերջին լուսանկարը որը կատարվել էր բախումից անմիջապես առաջ ուներ 1,5 մետր թույլտվություն։
64,9 ժամ տևած թռիչքից հետո Ռեյնջեր-8-ը հարվածեց Լուսնի Հանդարտության ծովի մակերևույթին ։ Հարվածը տեղի ունեցավ մոտ 2,68 կմ/վ արագության տակ։
Արտաքին հղումներ
Կատեգորիա:Ռեյնջեր ծրագիր Կատեգորիա:1965 թվականին արձակված տիեզերանավեր
Մամիկոն Ասլանյան
Մամիկոն Լևուշի Ասլանյան''', ՀՀ տեղական ինքնակառավարման համակարգի գործիչ, Վանաձորի քաղաքապետ։
Կենսագրություն
Ծնվել է Լոռու մարզի, Սպիտակի շրջանի Սարամեջ գյուղում։
Աշխատանքային և հասարակական գործունեություն
Մի շարք մասնագիտական հոդվածների և հրապարակումների հեղինակ է։
Ծանոթագրություններ
Կատեգորիա:Հայ քաղաքական գործիչներ Կատեգորիա:ՀՀԿ անդամներ Կատեգորիա:Վանաձորի քաղաքապետեր Կատեգորիա:1973 ծնունդներ Կատեգորիա:Դեկտեմբերի 24 ծնունդներ Կատեգորիա:ԵՊՀ իրավաբանական ֆակուլտետի շրջանավարտներ
Ժողովածու (434)
Ժողովածու (434), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 434 թվի տակ։ Ձեռագիրը գրվել է 18-րդ դարում։ Գրված է թղթի վրա, որը ունի 32x20 սմ չափս։ Ձեռագիրը կազմված է 116 թերթից։ Գրված է միասյունով, երկսյունով, նոտրգիրով, շղադիրով։ Կազմը` ստվարաթուղթ ։
Ծանոթագրություններ
Կատեգորիա:Մատենադարանի ձեռագրեր
Եվա Տերտերյան
Կենսագրություն
Եվա Տերտերյանը ծնվել է 1928 թվականի դեկտեմբերի 4-ին, Բելոգորսկ (այժմ՝ Ուկրաինայի Ղրիմի մարզում) քաղաքում։ 1951 թվականին ավարտել է Երևանի անասնաբուծական-անասնաբուժական ինստիտուտը։ 1952 թվականից աշխատել է Երևանի անասնաբուծական-անասնաբուժական ինստիտուտի (2005 թվականից՝ Հայաստանի ազգային ագրարային համալսարանում) ֆիզոլոգիայի, 2003 թվականից՝ կենսաքիմիայի և ֆիզիոլոգիայի ամբիոններում ։
Աշխատանքները վերաբերում են հավերի հետսաղմնային օնտոգենեզում և կենսաբանական ակտիվ նյութերի (միսկոմբինատի թափոնների՝ ճարպ, շլյամ, շրդանային հեղուկ) օգտագործման ժամանակ լիպիդների փոխանակության և մարսողական օրգանների ֆունկցիայի ուսումնասիրության խնդիրներին։ Հեղինակ է «Ռադիոկենսաբանություն» (2000) ուսումնական ձեռնարկի ։
Ծանոթագրություններ
Կատեգորիա:Հայ ֆիզիոլոգներ Կատեգորիա:Հայ ճառագայթակենսաբաններ Կատեգորիա:Կենսաբանական գիտությունների դոկտորներ Կատեգորիա:Հայ պրոֆեսորներ Կատեգորիա:Երևանի անասնաբուծական-անասնաբուժական ինստիտուտի շրջանավարտներ
Դորչեստր շրջան (Մերիլենդ)
Դորչեստր շրջան (Dorchester County), ԱՄՆ Մերիլենդ նահանգի 24 վարչական միավորներից մեկը։ Ընդհանուր տարածությունը 2.546 կմ² է, բնակչությունը՝ 32.618 մարդ (2010 թ. տվյալներով)։ Շրջկենտրոնն է Քեմբրիջ բնակավայրը։ Կազմավորվել է 1668 թ.։
Կատեգորիա:Մերիլենդի շրջաններ
Շոն Յանգ
Շոն Յանգ (Sean Young, ), ամերիկացի դերասանուհի։
Կենսագրություն
Շոն Յանգը ծնվել է 1959 թվականի նոյեմբերի 20-ին, լրագրողների ընտանիքում ։ Սովորել է Քլիվլենդ Հեիթս միջնակարգ դպրոցում (Cleveland Heights High School) (Քլիվլենդ Հեիթս, Օհայո)։ Հետո տեղափոխվել է և ավարտել է արվեստների Ինթերլոքենյան ակադեմիան, որը գտնվում է Միչիգանի Ինթերլոքեն քաղաքում։ Սովորել է նաև Նյու Յորքում՝ Ամերիկյան բալետի դպրոցում ։
Ուսումն ավարտելուց հետո առաջին անգամ խաղացել է լոսանջելեսյան թատրոններից մեկում։ Աշխատել է որպես մոդել և պարուհի։ Իր առաջին դերը կինոյում խաղացել է 1980 թվականին՝ «Ջեյն Օսթինը Մանհեթենում» ֆիլմում։ Այնուհետև հայտնվել է Այվան Ռայթմանի «Stripes» (1981) կինոկատակերգությունում, ստանձնել է գլխավոր կանացի դերը «Սայրի վազորդ» (1982) ֆանտաստիկ ֆիլմում։
Իր մասնակությամբ մյուս առավել հայտնի ֆիլմերից են՝ «Դյունա» (1984), «Ելք չկա» (1987), «Մահացու բնազդ» (1993), «Էյս Վենտուրա։ Ընտանի կենդանիների խուզարկուն» (1994)։
1990 թվականից 2002 թվականներին Շոն Յանգը ամուսնացած է եղել Բոբ Լուխանի հետ։ Նրանք ունեն երկու որդի․ Ռիոն, ով ծնվել է 1994 թվականին, և Քվին Լին՝ 1998 թվականին ։
Արտաքին հղումներ
Կատեգորիա:«Ոսկե ազնվամորի» մրցանակի դափնեկիրներ Կատեգորիա:Ամերիկացի դերասանուհիներ Կատեգորիա:Ամերիկացի կինոդերասանուհիներ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ
Կենդանիների մորֆոլոգիա
Կենդանիների մորֆոլոգիա (կենդանիների ձևաբանություն)՝ գիտություն, որն ուսումնասիրում է կենդանիների ձևը և կազմությունը անհատական (օնտոգենեզ) և պատմական կամ էվոլյուցիոն (ֆիլոգենեզ) զարգացման ընթացքում։ Կենդանիների մորֆոլոգիան ընդգրկում է անատոմիան, կենդանիների համեմատական կենդանիների մորֆոլոգիան կամ անատոմիան, հյուսվածաբանությունը, բջջաբանությունը, սաղմնաբանությունը։ Համեմատական անատոմիան ուսումնասիրում է օրգանների և դրանց համակարգերի կառուցվածքն ու զարգացումը կենդանիների տարբեր կարգաբանական խմբերի համեմատման միջոցով։ Հետդարվինյան ժամանակաշրջանում համեմատական անատոմիան կորցրել է ինքնուրույն գիտության նշանակությունը և վերածվել կենդանական աշխարհի պատմական զարգացման մասին գիտության բաղադրիչ մասի։ Համեմատական անատոմիայի, սաղմնաբանության և հնէաբանության սինթեզից և մասնակի միաձուլումից ծագել է ֆիլոգենետիկ կամ էվոլյուցիոն մորֆոլոգիան։ Կենդանիների, օրգանների ու հյուսվածքների կառուցվածքի ֆիզիոլոգիական և էկոլոգիական հարմարվածոլթյունն ուսումնասիրում են ֆունկցիոնալ մորֆոլոգիան և էկոլոգիական մորֆոլոգիան։ Հետազոտությունների մորֆոլոգիական մեթոդները լայնորեն կիրառվում են կենսաբանության տարբեր ճյուղերում՝ կենդանաբանության, հնէաբանության և այլնի մեջ։
Կատեգորիա:Կենդանիների ձևաբանություն
Նիկոլայ Մորոզով
Մորոզով Նիկոլայ Ալեքսանդրովիչ (Никола́й Алекса́ндрович Моро́зов, ), ռուս հեղափոխական և հասարակական գործիչ, գիտնական, գրող, ԽՍՀՄ ԳԱ պատվավոր անդամ (1932)։
Ծանոթագրություններ
Կատեգորիա:Ռուս հեղափոխականներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:Մոսկվայի պետական համալսարանի շրջանավարտներ Կատեգորիա:ԽՍՀՄ ԳԱ իսկական անդամներ Կատեգորիա:Ռուս հասարակական գործիչներ Կատեգորիա:Ռուս գրողներ Կատեգորիա:Ռուս գիտնականներ Կատեգորիա:Ռուս բանաստեղծներ Կատեգորիա:Խորհրդային հուշագիրներ Կատեգորիա:Ռուս աստղագետներ Կատեգորիա:Ռուս պատմաբաններ Կատեգորիա:Ռուս քաղաքական գործիչներ Կատեգորիա:Ռուս խմբագիրներ Կատեգորիա:Բանաստեղծներ այբբենական կարգով
Արկադիևցի
Արկադիևցի (Аркадіївці), գյուղ Ուկրաինայի Խմելնիցկիի մարզի Խմելնիցկիի շրջանում։
2001 թվականի տվյալներով Արկադիևցի գյուղում բնակվում էր 529 մարդ։ Բնակավայրը զբաղեցնում է 1719 կմ² տարածք։ Բնակչության խտությունը կազմում էր 307,74 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Խմելնիցկիի շրջանի բնակավայրեր Կատեգորիա:Ուկրաինայի գյուղեր
(4387) Տանակա
(4387) Տանակա (Tanaka), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 19-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 2,439051 ա. մ., առավելագույնը մոտենում է 2,4066 ա. մ. հեռավորության վրա և հեռանում 2,4715 ա. մ. ։ Արեգակի շուրջ մեկ ամբողջական պտույտ է կատարում 1391,33 երկրային օրվա ընթացքում, իր ուղեծրով շարժվելով միջինում 0,258746 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,27° անկյուն։
Արտաքին հղումներ
Կատեգորիա:1973 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Արեգ Պանյան
Արեգ Հրանտի Պանյան, հայ կոմպոզիտոր, Հայաստանի կոմպոզիտորների միության անդամ (2013)։
Կենսագրություն
Արեգ Պանյանը ծնվել է 1981 թվականի մարտի 12-ին Երևանում։ 1995 թվականին ավարտել է Երևանի Սայաթ-Նովայի անվան երաժշտական դպրոցի դաշնամուրի բաժինը, 2004 թվականին՝ Երևանի պետական կոնսերվատորիայի կոմպոզիցիայի բաժինը (Վ. Ա. Աճեմյանի դասարան)։
2004-2007 թվականներին աշխատել է «Արևիկ» երաժշտական խմբագրությունում, 2007-2010 թվականներին եղել է «Nikita Mobile» ընկերության, 2010-2012 թվականներին՝ «Ֆորտե» գիտամշակութային կենտրոնի գլխավոր հնչյունային ռեժիսոր։ 2011 թվականից որպես գործիքավորող համագործակցել է երաժշտական խմբերի հետ։
2013 թվականին հիմնադրել և ղեկավարում է «Aegeon Music» երաժշտական խումբը, 2017 թվականին՝ «Արմկո» ռադիոկայանը, որով հեռարձակվում է հիմնականում դասական երաժշտություն։
Հեղինակել է սիմֆոնիա (2006)՝ երգեհոնի, դաշնամուրի և սիմֆոնիկ նվագախմբի, դաշնամուրային պոեմ (1995)՝ դաշնամուրի և փոքր սիմֆոնիկ, «Flight Over Mountains» ստեղծագործությունը (2008)՝ դուդուկի, զուռնայի և էլեկտրասիմֆոնիկ նվագախմբերի, ռապսոդիա (1999)՝ 2 դաշնամուրի և ջութակի, սեքստետ (2000, ըստ Վ. Տերյանի)՝ ձայնի, հոբոյի, վիբրաֆոնի, ջութակի, կոնտրաբասի և բոնգերի համար, փողային կվինտետ (1999), 2 լարային կվարտետ (երկուսն էլ՝ 2003), «Սիմֆոնիկ պար» (2004), կոնցերտներ (3 դաշնամուրային (2000, 2001, 2004), ջութակի, լիտավրների և լարային նվագախմբի համար (2007), դաշնամուրային էքսպրոմտ (2008), պիեսներ («Պար», 2004, ևն), ռոմանսներ, «Անուրջներ» (2003) նոկտյուռնը, ջութակի սկերցո (2003), կինոերաժշտություն, նաև ռոք, փոփ և այլ գործեր։ Նրա «Casiopeans Aveona» սիմֆոնիան առանձնանում է իր ներառած գործիքների բազմազանությամբ ։
Ծանոթագրություններ
Կատեգորիա:Հայ կոմպոզիտորներ Կատեգորիա:Հայաստանի կոմպոզիտորների և երաժշտագետների միության անդամներ Կատեգորիա:Երևանի Կոմիտասի անվան պետական կոնսերվատորիայի շրջանավարտներ
Ֆուրունիչի
Ֆուրունիչի, գյուղ Օսմանյան կայսրությունում, Տրապիզոնի վիլայեթի Չարշամբայի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։